**Дарынды балаларға арналған мамандандырылған гимназия тұжырымдамасы**

**Ақсу қаласы**

**2011-2012 оқу жылы**

**Гимназия тұжырымдамасы.**

Гимназия Тұжырымдамасы – гимназия жүйесінің мақсаты, міндеттері, ұйымдастыру ұстанымдары мен бағыттары бейнеленетін негізгі құжат болып табылады.

Гимназия тұжырымдамасы – Қазақстан Республикасында дарынды балаларды анықтау және қолдау,олардың логикалық ойлау мүмкіндіктерін бағамдап, одан әрі дамыту тұжырымдамаларының идеясы мен ережелерін нақтылау талабы негізінде жасалды.

ХХІ ғасырда білім мен ғылым саласында болып жатқан өзгерістер дарынды ұрпақ даярлауда мектептің алдына жаңа міндеттер қойып отыр. Осыған орай, оқушының бүгінгі әлеуметтік білім беру кеңістігіне сай білім алуы мен іскерлікті, жеке тұлғалық және кәсіби сапалық қасиеттерді меңгеруі қоғамның негізгі талабы ретінде қарастырылуда.

**1.Мектептің атқарар ісі**

Жеке тұлға болмыстың жан-жақты дамуы үшін жағдай жасау, жаңа қоғамға өзін-өзі бейімдей алу қабілетін ұштау;

1. Гимназия (басымы) кеңістігінен дарындылық деңгейге ынталанатын білім беруді қамтамасыз ету;
2. Қазақ тілін мектепте басымдық мәнде меңгертіп, орыс және шетел тілдерін қоса – қабат біліп шығуға ынталандыру;
3. Салауатты өмір салтын өзінің өмір сүру үрдісіне қажеттілік деп есептеуіне жетелеу;
4. Оқушылардың экономикалық және құқықтық біліктілікке ұмтылысын арттыру;
5. Мектептегі ақпараттандыру бағдарламасын іске асыру.

**2. Мектептің бейнесі**

1. Бұл мектеп барлық оқушыларды жақсы оқытады, оқуын аяқтаған мектептің әр түлегі ешбір қиындықсыз жоғары оқу орындарында оқуға түседі.

2. Мектеп бүгінгі техникалық пәндердің стандарт талабына сәйкес өтілуін қадағалап, ерекше мәнділікті, маңыздылықты қоғамдық пәндер деп есептейді, бұл толықтай тұтастық жүйеде тереңдетіліп оқыту үрдісін қамтамасыз етеді.

3. Бұл мектепте тәртіптілік және ұстаздар қауымының зиялылық пен ізгілік ұстанымда болуы басымдық орында болып келеді.

4. Мектепте оқушыны жеке тұлға деп санап сыйлайды, олармен тек сабақта ғана емес, сабақтан тыс жұмыста да сену ұстанымына басымдық беріледі.

5. Оқушылар сәнді, келбетті, жеке тұлға ретінде таныта алады.

6. Ұстаздардың сабақтары ғылыми және оқу еңбегін ұйымдастыруға, сонымен қатар, әр пәннің мемлекеттік стандартқа сәйкес когритивті таным мен интеллектуалды әлеует дәрежелерін өркендету ұстанымын жүзеге асыруға ынта-ықыласының басымдық мәні ерекшеленеді.

7. Жыл сайын гимназия мәртебесіндегі шәкірттерді дарынды бейімділікке ыңғайлаудың біліми технологияларын саралап таңдауға бағыттылығы өркендей түсуде.

**3. Жаңа мектептің моделі**

- Болашақ жоспарын іске асырудың негізгі мақсаты – Қазақстан Республикасы интеллектуалының даму үрдісінің үзіліссіз және оның біртұтас қағидамен өнуіне ынталылық таныту. Гимназия дарынды оқушылар тәрбиелеуі мен оқыту үрдісіне арналған тұжырымдамасындағы стратегиялық және тактикалық ұстанымдарын жүзеге асыруға орай төмендегідей мұраттар құрылды;

- Тәуелсіз Қазақстан Республикасының саяси-экономикалық мүддесін алға жылжытушы Тұлға болуына кепілдік беру;

- Сыртқы саясатты іске асырудың бірден-бір сипаты тұрғысында жас ұрпақтың шығармашыл тұлғасының маңыздылығын айқындай отырып дамыту;

- «Білім туралы» Заңның талаптарына сай болашақ бағдарламасының үндесіп келуі мен дарынды жастар мен балалардың оқу іс-әрекеттеріндегі қоғамға, өздеріне қажетті білім мен ғылым жинаудың амал-тәсілдерін меңгеру.

- Бағдарламаның тіректік міндеттері төмендегідей:

1. Құқықтың, қордың, құндылықтың сипатын анықтау;

2. Дарынды оқушылардың әлеуметтік, психолого-медициналық педагогикалық тұрғыда қолдаудың құрылғысын жіктеу;

3. Дарынды оқушылардың ізденістік, зерттеушілік, қабілеттіліктерін тәжірибе жұмыстарын басқара алу іскерлігіне бағыттау;

4. Дарынды балалардың оқу еңбегін ұйымдастыру кезеңдерінде олардың қабылдау мүмкіндігінің шегінен шығып кетпеу тұсын ескеру және олардың салауатты өмірге бейімділігін ширату;

5. Дарынды балаларды оқытатын жоғары құзыреттегі ұстаздардың біліктілігін арттыруға қолайлы жағдай туғызу;

6. Жалпы оқушылардың ішінен дарынды қабілеті дар субъектілерді іріктеп алудың технологиясын құру және дәстүрлі конкурс, олимпиада, спорттық жарыстар, көрмелер, фестивальдар өткізу;

7. Бюджет ауқымында бағдарламаны жүзеге асырудың шығынын өтеуге қам жасау;

8. Оқыту үрдісінің инновациялық технологияларын дарынды оқушыларға меңгерту;

Дарынды балаларға арналған гимназия болашақ жоспары төмендегідей құрылымды іске асырады.

1. Оқыту мен білім теориясының қағидалары:

* атқару қызметінің ауқымдылығы мен толымдылығы;
* пәндердің ғылыми ыңғаймен сабақтастығы;
* бір тараудан бір тарауға өтудегі даму қарқыны.

1. Дарынды балаларға арналған гимназия құрылымының бағыттары:

* мектепке дейінгі мекемелердегі балаларға диагностика жасау;
* «Дайынбыз» ойын түрі «Нені білгім келеді?»,

I баспалдақ (саты)

* Бастауыш мектеп (1-4 сынып)

II баспалдақ:

* негізгі мектеп (5-7 сынып)
* Гимназия дарындарына дайындық (8-11 сынып)

Коллоквиум-зертханалық түрі.

**Гуманитарлық-қоғамдық профилі «Жасампаз қалаушы**

Қазіргі жасампаз, өршіл опимист, Отанының мұрағаттарын басқа елдерге үлгі тұтушы, өзінің қоғам қажетіне сай тұғырлы да соны ой-түйіндері бар кемел де кәмалатқа толысқан жас ұрпақты тәрбиелеу тек білім мен ғылымның жетістігінің ұтымды түрде даруы демекпіз. Бұл – инвестициялық жүйені жергілікті ұлт қожалығына алатын, Отан байлығын өзіндік технологиялармен бейімделетін, өнімді іс-әрекетке ынта қоятын субъекті-дарындылық келбетінің көрсеткіші. Олай болса, сырттан міндеттелетін шетел стратегияларына тойтарыс беретін, керісінше, басқа халықтардың сұранысын тудыратын, Президентіміздің Жолдауындағы (2030) Қар барысының қасиетін білім мазмұны арқылы сіңірген азамат тәрбиелеу – гимназия ұстаздарының басымдық ұстанымы.

Модернизация талабын саналы түйсінген ұжымның әр оқушының дарындылық мүмкіндіктерін айқындайтын тек өздеріне тән технологияларын құруына мектеп әкімшілігі мен ғылыми жетекшінің басқару үрдісін ұғымды бағдарға бейімдеп отыруы көзделеді, отандық ұстанымды жүзеге асырар Қазақстан кеңістігіне лайықты технологияларды меңгеруге басшылық жасалады. Бірақ басқа үлгі тұтарлық технологияларды, стратегияларды өздігінен, еркімен ұстаздардың оқып-үйренуіне қолайлы жағдай туғызылады.

Даму кеңістігін жасауда төмендегі көкейкесті мәселелер шешілуге тиіс:

1. Дарынды оқушының сұранысын толық қамтамасыз етудің әдіснамасын құру.
2. Білім мазмұнын дарынды оқушылардың ыңғайына ұдайы лайықтап отыру.
3. Оқушыны субъекті ретінде алып, өзін ұстаз одан жоғары субъектілі тұлға ретінде сыйлататын дәрежеге үзіліссіз жетілуін қадағалау.
4. Екі субъектінің үндестігіне, іс-әрекетке түсуіне ұстаз тарапынан әзірліктің болуын байқау.
5. Мектептен алған білімін өзінің болашақ мамандығына қолдану шеберлігін шыңдау.

Кез келген білім теориясы алдымен проблемалы қайшылықтан тұрады десе, оны алгоритмдік түзілімде шешу және оны белгілі модульдік жіктемелерге тарқата білу.

Гимназия дарынды балаларға арналған оқу, білім алу кешенін әзірлеп, «Дамыту мектебі», Қазақстан Республикасы Ғылым академиясының «Дарындымектебі» сияқты, ғылыми сипаттағы мектеп бағдарламасының құнды тұстарын іріктеді.

«Дамыту мектебі» - радикалды жаңа мектеп, сүбелі нәтижеге ұмтылдыру, ұтымды мектебі деген анықтама береміз.

Ұстанымы:

* гимназия-ішіндегі дарынды оқушылар даярлау іс-әрекетінде басқа өзіне бар-бар мектептің барлығы жөнінде ақпарат жию;
* ерекшелігін айқындап отыру;
* басқару іс-әрекетінің ұдайы өсіп-өнуі;
* оқу еңбегінің біліми-ғылыми қызметін айрықша сапада іске қосуы әр оқушының табиғи психологиялық жағдайына тікелей бағынады;
* оқушыларға жалпы сандық тұрғыда жасаған талдаулар – әр оқушының психологиялық мүмкіндігінің сатыларын шығаруға қозғаушы күш.

Дарынды қабілеттіліктерді және бөліп алудың өлшемдіктері төмендегідей жүктеледі:

1. «Әрекет түрлері»:

* практикалық – қол өнері, спорттық, ұйымдастырушылық;
* танымдылық-дарындылықтың әр түрлі интеллект тілінің салалары;
* көркем-эстетикалық-хореографиялық, сахналық, әдеби-поэтикалық;
* әуезді-музыкалық, рухани –құндылықты, адамдарға қызмет ету, және рухани құндылықтарды табу.

Психика сферасын қалыптастыратын әрекет:

* интеллектуальді-саңылаулы-сенсор-моторлы, кеңістікті – көрілімдік, ұғымды – парасаттық ұйымдастыру деңгейі;
* эмоциональды арна-ынталану, үміттену деңгейі, біліми мақсаттылық, ой-түйін, қорытынды жасау.

1. «Дарындылықты қалыптастыру сатысы»:

* дарындылықтың өзектілігі-оқушының психологиялық жағымды тұсынан дамуының көрсеткіштері, өзінің жас ерекшелігінен озық ойлауы, бағамдауы белгілі бір пән арқылы дәлелденеді, ол әлеуметтік жағынан да тұтастарынан ілгері;
* әлеуетті дарындылық – бұл оқушының психологиялық мінездемесі, күрделі білім теорияларын орындау үрдісінде жоғары жетістікке жетеді.

1. «Дарындылықты танудың түрлері»:

* айқын дарындылық – оқушыда айқын аңғарылады. Жетістіктері көз алдымызға белгілі болып, оның дарындылығына ешбір күмән болмайды;
* жасырын дарындылық – оқушының іс-әрекетінде айқын көріне бермейді, ол үшін арнаулы байқау ұйымдастыру арқылы көз жеткізу қарастырылады.

1. «Дарындылықтың әр түрлі іс-әрекет үрдісінде танылуы»:

* жалпы (ақыл-ой) дарындылық - әр түрлі іс-әрекет үрдісінде байқалады, өнімді нәтижесі аңғарылады, түсінуінің деңгейлігі анықталады, іс-әрекетте эмоциональді және қажетсіну уәжінің тереңдігі айқындалады, өзін-өзі басқаруы мен тануы, оқу еңбегін ұйымдастыруы ұтымды жетістіктерге ұмтылдырады.

1. «Жас ерекшелігінің дамуы»:

* ертеден пайда болған дарындылық негізгі көрсеткіш – оқушының психикалық даму қарқыны;
* кейін туған дарындылықтың – негізгі көрсеткіші - оқушының психикалық даму қарқыны.

«Дарындылық-өте нәзік дүние, онымен байқап араласпаса, өте қауіпті де. Бәрінен бұрын осы дарындылық иесіне қауіпті»,- дейді И.Буторина.

Гимназияның бағыты дарынды балаларды анықтау және олардағы табиғаттың берген сыйын жақсылыққа, яғни жоғарыда айтылған жеке басты қасиеттерге бағыттай отырып, барынша қолдау көрсету.

Осындай жолмен қалыптасқан объектінің мәнін,яғни зерттеп алып, мектебіміздің түлектерінің жеке тұлғалық моделінің контурын анықтай аламыз. Оның ерекше қасиеттері:

өз ұлты мен өз аймағын дамытуға қатысты алға қойған мақсатына жетудегі қайсарлық пен талаптанушылық, жұмыс істеу;

сауаттылығы, оның ішінде ақпараттық технологияларды меңгере білу;

сонымен қатар, кем дегенде үш тілде қарым-қатынас жасай білу;

Біздің түлек – келешекте жүйелі ойлай білетін жасампаз адам.